केशवगंज-मोरीबेडा दोहरी रेल लाइन का सीआरएस निरीक्षण 27 को
सिरोही| केशवगंज-मोरीबेडादोहरी रेल लाईन का सीआरएस निरीक्षण 27 दिसंबर को किया जाएगा। अजमेर के वरिष्ठ जन संपर्क निरीक्षक ने बताया कि 27 दिसंबर को सवेरे 9 बजे अजमेर मंडल के केशवगंज-मोरीबेडा दोहरी रेल लाईन का सुशील चंद्रा, रेल संरक्षा आयुक्त, पश्चिमी क्षेत्र, मुम्बई द्वारा निरीक्षण किया जाएगा। रेल संरक्षा आयुक्त मोटर ट्राली द्वारा मोरीबेड़ा-केशवगंज तक रेल विकास निगम लिमिटेड द्वारा रेल पथ के दोहरीकरण (नई लाईन) के कार्य का निरीक्षण करेंगे। इसी प्रकार वापसी में केशवगंज से मोरीबेड़ा तक विशेष निरीक्षण वाहन द्वारा गति परीक्षण के लिए निरीक्षण किया जाएगा। इस अवसर पर मुख्यालय मंडल के कई अधिकारी उपस्थित रहेंगे।
निरीक्षण के दौरान स्पीड ट्रायल लिया जाएगा, जिसके तहत विशेष रेलगाड़ी सामान्य से अधिक गति से दौड़ेगी। उत्तर पश्चिम रेल प्रशासन के अनुसार सर्व साधारण विशेष रूप से इस केशवगंज-मोरीबेडा दोहरी रेल लाईन के आसपास के निवासियों को रेल लाईन पार करते समय सावधानी बरतनी होगी।
hin_Deva hin_Deva hin_Deva